ΓΡΑΠΤΗ ΕΡΩΤΗΣΗ E-0896/02

υποβολή: Bernd Lange (PSE) προς την Επιτροπή

(5 Απριλίου 2002)

Θέμα: Οδηγία 98/69/ΕΚ περί συστημάτων διάγνωσης (OBD)

Μου τέθηκε ένα ερώτημα σχετικά με την έκθεση της Ευρωπαϊκής Επιτροπής για την καθιέρωση πρότυπης μορφής πληροφοριών επισκευής, που θα έπρεπε να έχειποβληθεί στις 1.1.2000 (Οδηγία 98/69/ΕΚ περί συστημάτων διάγνωσης (OBD)(1)).

Εκδόθηκε στο μεταξύ η εν λόγω έκθεση, και είναι διαθέσιμη·

Αν όχι, τι προτίθεται να πράξει η Επιτροπή σχετικά και πότε θαποβληθεί η έκθεση·

Σχετικό με την έκθεση είναι και το πρόγραμμα OASIS, το οποίο η Επιτροπή δεν συνέχισε. Θα τεθεί εκ νέου σε ισχύ το πρόγραμμα αυτό·

Τι προτίθεται να πράξει η Επιτροπή για να διασφαλίσει ότι οι καταναλωτές, και ιδιαίτερα οι οδηγοί και οι ιδιοκτήτες αυτοκινήτων θα διαθέτουν τις πληροφορίες που απαιτούνται για τις επισκευές, ανεξάρτητα από ταπάρχοντα συστήματα εμπορίας και επισκευών·

(1) ΕΕ L 350 της 28.12.1998, σελ. 1.

Απάντηση του κ. Liikanen εξ ονόματος της Επιτροπής

(14 Μαΐου 2002)

Με βάση την παράγραφο 1 του άρθρου 4 της οδηγίας 98/69/ΕΚ του Κοινοβουλίου και του Συμβουλίου της 13ης Οκτωβρίου 1998 σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και με την τροποποίηση της οδηγίας 70/220/ΕΟΚ του Συμβουλίου, η Επιτροπή βρίσκεται στο στάδιο προετοιμασίας μίας πρότυπης μορφής πληροφοριών σε θέματα επισκευής για τον έλεγχο των ρύπων. Για να διευκολυνθεί η διεθνής εναρμόνιση, η Επιτροπή παρακολουθεί στενά τη νομοθετική εργασία που διεξάγει ο αμερικανικός οργανισμός American Environmental Protection Agency (EPA) και ο οργανισμός California Air Resources Board (CARB). Οι κανόνες που προτείνονται από τους οργανισμούς EPA και CARB θα επιβάλουν στους κατασκευαστές να παρέχουν μέσω του Διαδικτύου πληροφορίες σε θέματα διάγνωσης και επισκευής για τον έλεγχο των ρύπων. Εφόσον οι ευρωπαίοι κατασκευαστές πωλούν οχήματα στη Βόρεια Αμερική θα πρέπει να συμμορφώνονται με τους κανόνες των EPA και CARB και για το λόγο αυτό είναι σκόπιμο ναιοθετηθούν παρόμοιοι κανόνες και στο πλαίσιο της Κοινότητας. Επομένως, η Επιτροπή σχεδιάζει μία λύση με βάση την οποία οι κατασκευαστές αυτοκινήτων θα πρέπει να παρέχουν στην ευρύτερη αγορά πληροφορίες σε θέματα διάγνωσης και επισκευής για τον έλεγχο των ρύπων, μέσω ενός δικτυακού τόπου.

Οι EPA και CARB θεωρούν ότι για τη δημιουργία δικτυακών τόπων θα πρέπει να χρησιμοποιείται το πρότυπο J1930 της ένωσης Society of Automotive Engineers (SAE) για την παροχή τυποποιημένων όρων και ορισμών που θα καλύπτουν όλες τις πληροφορίες που αφορούν εκπομπές ρύπων. Ανάλογοι όροι και ορισμοί καθορίζονται από τον Διεθνή Οργανισμό Τυποποίησης (ISO) στο πρότυπο του 15031-2 η χρησιμοποίηση του οποίου θα είναι απαραίτητη για μία κοινοτική λύση και στο οποίο συνεκτιμώνται οι κοινοτικές γλώσσες. Ωστόσο, η Επιτροπή θεωρεί ότι ενδείκνυται επίσης η όσο το δυνατό εκτενέστερη τυποποίηση του τρόπου με τον οποίο ένας τελικός χρήστης μπορεί να έχει πρόσβαση σε πληροφορίες από δικτυακούς τόπους διαφόρων κατασκευαστών, οι πληροφορίες των οποίων ενδέχεται να παρουσιάζονται με εντελώς διαφορετική μορφή. Η πρόσβαση στο δικτυακό τόπο ενός κατασκευαστή πρέπει να είναι απλή και προσιτή ώστε να μπορούν οι τελικοί χρήστες, για παράδειγμα ανεξάρτητα συνεργεία αυτοκινήτων και κινητές μονάδες, να εντοπίζουν τις ορθές πληροφορίες εύκολα και σε προσιτές τιμές.

Για το λόγο αυτό, η Επιτροπή αποφάσισε να προωθήσει ενεργά το σχέδιο που επονομάζεται OASIS, στόχος του οποίου είναι ο καθορισμός των απαραίτητων παραμέτρων για τη λειτουργία δικτυακών τόπων και του απαραίτητου εξοπλισμού που πρέπει να διαθέτουν οι τελικοί χρήστες. Η Επιτροπή πρέπει ακόμη να καταλήξει ως προς τους τρόπους πρακτικής εφαρμογής των αποτελεσμάτων του σχεδίου OASIS, ενδέχεται δε το τελικό αποτέλεσμα να έγκειται στην ανάπτυξη ενός προτύπου ISO, αναφορά στο οποίο θα μπορεί να γίνεται στην οδηγία για την παροχή πληροφοριών διάγνωσης (ενσωματωμένα συστήματα διάγνωσης) και επισκευής σχετικά με τις εκπομπές ρύπων. Το σχέδιο OASIS είχε προγραμματιστεί να εκτελεστεί από έναν εμπειρογνώμονα στον τομέα της τυποποίησης των ηλεκτρονικών πληροφοριών η δε πρόοδός του να ελέγχεται από μια ομάδα την οποία θα χρηματοδοτούσαν τα διάφορα ενδιαφερόμενα μέρη. Δυστυχώς, η επίτευξη προσωρινής συμφωνίας για την εν λόγω ομάδα απαίτησε πολύ χρόνο αλλά τώρα φαίνεται ότι το θέμα έχει ρυθμιστεί.

Η Επιτροπή πιστεύει ότι μία παρόμοια προσέγγιση θα εξυπηρετήσει κατά τον καλύτερο δυνατό τρόπο τα συμφέροντα των κατασκευαστών αυτοκινήτων και ανταλλακτικών και τωνπεύθυνων επισκευής. Ένα άλλο σημαντικό στοιχείο είναι ότι η εν λόγω προσέγγιση θα εξυπηρετήσει κατά τον καλύτερο δυνατό τρόπο τα συμφέροντα των καταναλωτών μέσω της παροχής σε όλα τα μέρη που συμμετέχουν στη συντήρηση και επισκευή οχημάτων, ικανοποιητικής και προσιτής πρόσβασης στις πληροφορίες σε θέματα διάγνωσης και επισκευής που αφορούν τα συστήματα ελέγχου των εκπομπών ρύπων. Η Επιτροπή θαποβάλει την έκθεσή της για το σχέδιο ανάπτυξης το τέταρτο τρίμηνο του 2002.